ร้านนี้เส้นเขาอร่อยมากเลยคะ นุ่มหนึบ ตอนสั่งต้องเข้าแถวก่อน สั่งเมนู และไซส์ที่เราต้องการ เขาจะลวกเส้นเลย แล้วยื่นใส่ถาดของเรา เราก็เดินแถวไปข้างหน้าจะมีพวกของทอดต่างๆ เช่น ผักทอด ลูกชิ้นปลาหมึกทอด(ชิคุวะ) กุ้งทอด ไข่มะตูม ฟักทองทอด ไก่ทอด และอื่นๆ ราคาประมาน 30 บาทต่อชิ้น ชอบอันไหนหนีบใส่จานเราเองเลย เลื่อนไปสุดแถวก็เป็นแคชเชียร์ คิดค่าอาหารที่สั่ง+ของที่เราหนีบเพิ่ม+สั่งเครื่องดื่ม 

เรียบร้อยยกไปนั่งทานได้ ทานเสร็จก็ยกถาดมาที่เก็บให้เขาด้วยคะ 

แนะนำ: ราคาในเมนูที่เราดูจะไม่แพงมาก 100 บาทต้นๆ แต่ยังไม่รวมของที่เราหนีบเพิ่มนะคะ วันนี้หิวเลยสั่งอุด้งเนื้อเล็ก และหนีบมา 3 สิ่ง ผักรวมทอด ชิคุวะ และไข่มะตูม คิดเงินมา 200 นิดๆ คะ รู้สึกแอบแพงไปหน่อย แต่อร่อย ซุปอร่อย ของทอดไม่อมน้ำมัน ไม่หืน ก็โอเคคะ